
Бүген Татарстан Республикасы Президенты Рөстәм Миңнеханов Минскта Җиңү монументы нигезенә чәчәк бәйләме салды.

Искәртәбез, Рөстәм Миңнеханов Беларусь Республикасы башкаласына ике көнлек эш сәфәре кыла.

Минсктагы Монумент-обелиск Бөек Ватан сугышында Җиңү хөрмәтенә һәм сугышта һәлак булган Совет армиясе хәрбиләрен, партизаннарны һәм подпольщикларны искә алуга багышланып куелган. Монумент – Беларусь башкаласы символларының берсе.

Монумент 38 метр биеклектә һәм соры гранит белән тышланган, иң очында Җиңү орденының зур сурәте урнаштырылган. Постаментның дүрт кырында һәйкәлнең идеясен ачучы бронза горельефлар урнаштырылган: «1945 елның 9 мае», «Һәлак булган геройларга дан», «Бөек Ватан сугышы елларында Совет армиясе», «Белоруссия партизаннары».
Рөстәм Миңнеханов Минскта Җиңү монументы нигезенә чәчәк бәйләме салды